Põlva Lootos

Põlva Jalgpalliklubi Lootos on Eesti jalgpalliklubi, mis asutati 27. oktoobril 1994 Põlva linnas. 

Kodumänge peab Lootospark staadionil.

Klubi vorm on kollase/musta triibulised särgid, mustad püksid ja kollased sokid.

Ajalugu

Põlva Jalgpalliklubi Lootos asutati 27. oktoobril 1994, kui grupp jalgpallihuvilisi noori mehi leidis, et Põlvas puudub arvestatav jalgpallivõistkond ja jalgpall kui spordiala on maakonnas ning linnas üldse esindamata.

Klubi nimevalikul sai otsustavaks nime omapära ja sümbol, mis viitab viljakusele, antud juhul siis jalgpalliarengule ja kandepinna laienemisele Põlvas. Klubi värvid on algusest alates olnud must ja kollane, mille valikul oli oluline roll Saksa jalgpalliklubil Dortmundi Borussial, kelle värvikombinatsioon otsustati võtta ka klubi esindusvõistkonna – FC Lootos – võistlusvormi eeskujuks. 

1995. aastal otsustati alustada tööd noortega ja pandi alus Lootos CUP nime kandvale saalijalgpalliturniirile, mis esialgsest "saame kokku – mängime" turniirist on käesolevaks hetkeks välja kasvanud suurimaks saalijalgpalliturniiriks kogu Lõuna-Eestis. 

1996. ja 1997. aastal pendeldas klubi III ja IV liiga vahet, vahetusid ka paljud mängijad, samuti puudusid klubil selgepiirilised ettekujutused tulevikust. 1997. aastal vahetus klubil president. Senise presidendi Bruno Rammo vahetas kohal välja Indrek Käo. 

Alates 1998. aastast käivitati ka tegelik töö noortega, mille eestvedajaks sai noortetreener Sulev Kallavus. Loodi treeninggrupid vanuseklassidele 1985, 1987 ja 1989. FC Lootos saavutas IV liiga lõunatsoonis teise koht, mis tagas pääsu III liigasse kuhu püsima jääda siiski ei õnnestunud.

1999. alustati taas IV liigas, mis hooaja lõpuks õnnestus samuti teise kohaga lõpetada. Klubi eestvedamisel hakati korraldama rahvusvahelist noorteturniiri – Lootosspring. Klubi sai viieaastaseks, mille puhul anti välja klubi tutvustav 32-leheküljeline värvitrükis brošüür pealkirjaga "Läbi viie aasta...".  

2000. aastal tuli esimest korda maakonna meistriks. Avati uus treeningugrupp noortele (sündinud 1991 ja nooremad), mille nimeks sai FCL Leegion. 

2001. aastal avati klubi ametlik koduleht. Korraldati ja viidi läbi rahvusvaheline U19 Balti turniir naiskondadele, mille kõrgel tasemel läbiviimist hindas ka ajakiri Sporditäht, valides selle aasta turniiriks. Väga kõrgel tasemel viidi Põlvas läbi Peipsi CUP vanuseklassile 1989 ja nooremad. Teist aastat järjest tuldi Põlva maakonna meistriks. Loodi tüdrukute võistkond FCL Allegro ning septembris treeninguid alustanud 1994 ja hiljem sündinud poisterühm FCL Santos. 

Aasta 2002 oli väga edukas ja tõi klubile esimese medali Eesti meistrivõistlustelt ja hakkama said sellega FCL Allegro tüdrukud, kes treenerite Indrek Käo ja Margus Nemvaltsi juhendamisel saavutasid tüdrukute B-klassis kolmanda koha. Saalijalgpalliturniiril Lootos CUP osales rekordiline arv võistkondi. Seitsmes vanuseklassis võistles 52 võistkonda 18 klubist üle Eesti. Osavõtjate arv ületas esmakordselt 500 jalgpalluri piiri. Pärast jaanipäeva toimus viies Rahvusvaheline Lootosspringi miniturniir, kus seekord osales viies vanusegrupis 18 võistkonda. Külalisvõistkonnad olid Lätist – Suntazist. Juulis toimusid järjekordsed maakonna meistrivõistlused millel Lootos kinnitas taas oma ülemvõimu, tulles juba kolmandat aastat järjest Põlva maakonna meistriks. Sügis tõi kaasa muudatused klubi juhtkonnas. Juhatuse koosseisuks kinnitas klubi üldkoosolek kuus liiget. Presidendina jätkas Indrek Käo.

2003. aastal korraldas klubi koostöös Eesti Jalgpalli Liiduga Põlvas Treener III kursused. Koostöös Newcastle ja Põlva linnavalitsuse, NFDS ja E-Stuudioga käivitati noorteprojekt Singing & Soccer. FC Lootos tuli Põlva maakonna meistriks. Noortevõistkonnad osalesid edukalt Taanis, noorteturniiril Vildbjerg CUP. Eesti MV saavutati IV liiga lõunatsoonis 7.koht. Algasid Lootospark staadioni ehitustööd. Avati treeninggrupp Värskas. Klubi noortevõistkonnad külastasid Inglismaad ja osalesid Newcastle linnas korraldatud jalgpalliturniiril.

2004. aastal said klubi noortetreenerid Treener III tunnistused. FC Lootos peatreeneriks nimetati Avo Jakovits. Osaleti Liivimaa liigas, milles saavutati 8.koht. Alustati Lootose Fännireiside korraldamist rahvuskoondise mängudele. Noortevõistkondadega osaleti Taanis, Kattegat CUP-il. Eesti MV saavutati IV liiga lõunatsoonis 8. koht. FCL Allegro võitis eesti meistrivõistlustelt pronksmedalid. 7.novembril avati ametlikult kunstmurukattega jalgpallistaadion Lootospark.

2005. aastal nimetas Põlva linn aasta teoks Lootospargi staadioni ehituse. Klubi kaasabil korraldati Lootospargis X Maatalimängude jalgpalliturniir. FC Lootos tuli Põlva maakonna meistriks. Eesti MV saavutati IV liiga lõunatsoonis 4. koht. Lootospargis viidi läbi JK Merkuuri ja JK Merkuur-juuniori kevadringi kodumänge. Lootosspring toimus UEFA Summer Of Grassroots egiidi all. Koostöös Newcastle Football Development Scheme noortetreeneritega korraldati ja viidi läbi noorte jalgpallilaager Soccer Aid 2005. Klubi presidendiks valiti Aimar Tusov.

2006. aastal tuli klubile esimene meistritiitel, mille võitsid B-klassi tüdrukud – FCL Allegro. EOK treeneri kutsetunnistused anti Kaido-Meinhard Kuklile, Avo Jakovitsile, Margus Nemvaltsile ja Indrek Käole. FCL Allegrost osales noortekoondises Balti turniiril 7 tüdrukut ja U-19 EM kvalifikatsiooniturniiril kaks tüdrukut. Eesti MV saavutati IV liiga lõunatsoonis 2. koht ja tõusti viieaastase vahe järel taas kolmandasse liigasse. Klubi sai uue logo.

2007. aastat jääb meenutama klubi teine meistritiitel, mille võitsid taas A/B-klassis osalenud Allegro neiud. Eesti noortekoondistesse kuulus seejuures üle poole Allegro võistkonnast. Esmakordselt saavutati kõrge tunnustus ka kodumaakonnas, kui võideti aasta noortevõistkonna kategoorias esimene koht. Klubi aastapäeval avati pidulikult Lootospark staadionihoone riietus- ja pesemisruumid, mille tööde kogumaksumuseks kujunes üle 1,8 miljoni krooni.

Hooaeg 2008 tõi klubile kogu senise ajaloo suurima auhinnasaju. Eesti meistriks tuldi tüdrukute A-, B- ja C-vanuseklassis. Esmakordselt naiste meistrivõistlustel osalenud FC Lootos naiskond krooniti Esiliiga võitjaks ning võistkonna mängija Signy Aarna oli Esiliiga suurim väravakütt 48 väravaga. Suurima väravalööja tiitli teenis ka Alar Alve, kes III liiga lõunatsooni suurima väravakütina lõi 37 väravat, aidates FC Lootos meeskonnal saavutada kolmanda koha. Noortest tulid oma liigade resultatiivsemate mängijate auhindadele Signy Aarna (tüdrukute A) – 32 väravat, Sixtina Ladva (tüdrukute C-klass) – 26 väravat ja Tarvin Kaldvee (poiste B 1 II liiga) – 34 väravat. Klubilistest tegemistest olulisemaks oli staadionihoone I järgu ehitustööde lõpetamine, mille tulemusena renoveeriti ligikaudu 1 miljoni krooni eest staadionihoone katus ja fassaad.

2009. aasta oli teetähiseks klubi uuele tasandile jõudmisest. Riigi kõrgeimas sarjas – Meistriliigas alustas mänge klubi naiskond. Loogilise jätkuna said kutse noortekoondistesse 14 Allegro mängijat! Põlva maakonna aasta tegijaks nimetati treener Kaido Kukli. Lootospargis toimus Eesti koondise võiduga lõppenud naiste Balti turniir. Algasid klubihoone ehitustööd. Klubi tähistas 15. aastapäeva.

2010. aasta suursündmuseks oli Lootospargis toimunud U17 neidude Balti turniir, mis lõppes Eesti koondise võiduga. Oma panuse võidu vormistamisele andsid ka neli koondise koosseisu kuulunud allegrot. Klubi naiskonda tugevdasid kolm lätlannast välismängijat. Klubi meeskond tuli maakonna meistriks. Klubi peasponsoriks sai järgmiseks viieks aastaks maakonna ettevõtluse lipulaevaks olev AS Värska Vesi.
 
2011 tõi klubile esikohakarika Eesti meistrivõistlustelt. Naiste II liiga võitjaks tuli duubelnaiskond. 15.korda toimus Eesti vanim saalijalgpalli turniir Lootos CUP. Klubi avas aprillis pidulikult uue klubihoone, mis koos väljaku altküttesüsteemi ja pealtvaatajate tribüünidega läks maksma üle 10 miljoni krooni, millest ligi seitse saadi Ettevõtluse Arendamise Sihtasutuselt. Klubi valis uue juhatuse, kuhu kuuluvad Tiit Kaasik, Kaido Kukli, Ivo Mustimets ja Indrek Talgre. Klubi presidendina jätkab Indrek Käo. Aasta naismängijaks valisid eesti spordiajakirjanikud ja EJL Signy Aarna.

2012 osales klubi EJL võistlustel ühtekokku kahe meeskonna, kahe naiskonna ja kümne noortevõistkonnaga. Esmakordselt toimunud naiste Rahvaliiga turniiri võitjaks tuli FC Lootos naiskond. Alates septembrist alustas klubi, Põlva Ühisgümnaasiumi, Põlva linna ja Eesti Jalgpalli Liidu koostöö tulemusena tegevust jalgpalliklass.

2013 hooaega jääb meenutama veebruaris esmakordselt mängitud Põlva CUP saalijalgpalliturniirid meeskondadele ja naiskondadele augustis 15. korda toimunud rahvusvaheline noorte jalgpalliturniir Lootosspring ning septembris toimunud rannajalgpalliturniir Põlva Järv 2013. Jaanipäeval alistati Maakondade maavõistlusmängus tulemusega 4:1 Võrumaa. Klubi esimese naismängijana siirdus Soome kõrgliigasse, Kuopio Pallokissat naiskonda mängima Signy Aarna. 

2014 tähistas klubi oma 20. tegevusaasta täitumist eesti jalgpallis. Hooaeg olid edukas eelkõige naiste võistkondadele. Teises liigas mänginud esindusnaiskond tuli liiga võitjaks, samuti nagu B-klassis osalenud järelkasvuvõistkond. Kogu hooaja läbisid naiskonnad kaotuseta. Meeskond lõpetas III liiga lõunatsoonis neljandal tabelireal

2015 hooaeg oli taas edukas tüdrukute ja naiste võistkondadele. E-liigas mänginud naiskond jõudis esmakordselt klubi ajaloos Eesti karikafinaali, kus tuli tunnistada valitseva meistri Pärnu JK paremust. Teist aastat järjest, kaotamata ühtegi mängu, tuli B-klassis osalenud järelkasvuvõistkond Eesti noortemeistriks. Põlvkondade vahetust läbi tegev meeskond lõpetas III liiga lõunatsoonis viiendal tabelireal. Maakondade maavõistlusmängus võõrustati teist korda Jõgevamaad ning 2:2 lõppenud mängus alistati vastased penaltiseerias 4:2.

2019 tähistas klubi 25 tegevusaasta täitumist.

2020 klubi naiskond saavutas Meistriliigas 5.koha, mis oli parim tulemus alates aastast 2012. Naiskond valiti Põlvamaa aasta võistkonnaks ja võistkonna peatreener Kaido-Meinhard Kukli Aasta Treeneriks.

Staadion
FC Lootos mängib oma kodumänge Lootospargis. Lootospark on III põlvkonna kunstmurukattega staadion, mõõtudega 105 x 66 m. Staadion avati ametlikult 7. novembril 2004. Avamängudeks olid EJL vs FC Cosmos (3:0) ja FC Lootos vs FC Flora Tallinn (0:3). 2017-2019 toimusid staadioni renoveerimistööd. asendati piirdeaed ja vahetati väljakukate aluskihiga 4G kunstmuru vastu.

Praegune meeskond 
Seisuga 20. november 2020.

Endised mängijad 

  Bruno Rammo (FC Lootos, JK Tarvastu)
  Kaius Karja (JK Micago, FC Lootos, Salo)
  Rivo Reinson (FC Lootos, FC Flora Tallinn II, Tabasalu PK, Emmaste HÜJK)
  Kaarel Kiidron (FC Lootos, JK Tammeka Tartu, FK Viktoria Žižkov (CZE)
  Mait Toom (FC Lootos, JK Tammeka Tartu, FC Flora Tallinn, Paide linnameeskond)
  Alar Alve (FC Lootos, JK Tammeka Tartu, Quattromed, FC Santos)
  Egon Kasuk (FC Lootos, FC Kuressaare)
  Erik Listmann (FC Lootos, JK Nõmme Kalju, Harju JK)
  Erki Mõttus (FC Lootos, JK Tammeka)
  Rene Kolsar (FC Lootos, JK Tammeka II, JK Luunja, Tartu FC Santos, JK Tallinna Kalev, FC Lootos)

Peatreenerid
 Bruno Rammo (1994–1997)
 Indrek Käo (1997–1999)
 Kaido-Meinhard Kukli (2000)
 Gerd Vahtra (2001–2002)
 Ivan Mihnovitš (2002–2004)
 Avo Jakovits (2005–2011)
 Kaido-Meinhard Kukli (2011–2016 )
 Margus Nemvalts (2016-2017 juuli)
 Indrek Käo (2017 august–oktoober)
 Kaido-Meinhard Kukli (2018)
 Rauno Puusepp (2019-2020)
 Avo Jakovits (2021-...)

JK Lootos varasemad liigahooajad

Naiskond

Saavutused
Meeskond

Põlva maakonna meister:
2000, 2001, 2002, 2003, 2004, 2005, 2010, 2013

Eesti meistrivõistlused:

1994 – IV koht II liiga lõunatsoon;
1995 – VI koht II liiga lõunatsoon (kevadring);
1995 – V koht II liiga lõunatsoon (sügisring);
1996 – II koht III liiga (kevadring);
1996 – V koht IV liiga (sügisring);
1997 – I koht IV liiga (kevadring);
1997 – VI koht III liiga (sügisring);
1998 – II koht IV liiga (kevadring);
1998 – VI koht III liiga (sügisring);
1999 – II koht IV liiga lõunatsoon;
2000 – IX koht III liiga lõunatsoon;
2001 – IX koht III liiga lõunatsoon;
2002 – VII koht IV liiga lõunatsoon;
2003 – VII koht IV liiga lõunatsoon;
2004 – VIII koht IV liiga lõunatsoon;
2005 – IV koht IV liiga lõunatsoon;
2006 – II koht IV liiga lõunatsoon;
2007 – V koht III liiga lõunatsoon.
2008 – III koht III liiga lõunatsoon.
2009 – VI koht III liiga lõunatsoon.
2010 – III koht III liiga lõunatsoon
2011 – V koht III liiga lõunatsoon
2012 – VI koht III liiga lõunatsoon
2013 – VIII koht III liiga lõunatsoon
2014 – IV koht III liiga lõunatsoon
2015 – V koht III liiga lõunatsoon
2016 – VIII koht III liiga lõunatsoon
2017 – V koht IV liiga lõunatsoon, 
2018 – XII koht IV liiga lõunatsoon, 
2019 – V koht IV liiga C-tasand 
2020 – X koht III liiga lõunatsoon

Naiskond

Eesti meistrivõistlused:

2008 – I koht Esiliiga; 2009 – IV koht Meistriliiga; 2010 – IV koht Meistriliiga; 2011 – IV koht Meistriliiga; 2012 – V koht Meistriliiga; 2013 – V koht Meistriliiga; 2014 – I koht Teine liiga; 2015 – III koht Esiliiga; 2016 – II koht Esiliiga; 2017 – VII koht Meistriliiga; 2018 – VI koht Meistriliiga; 2019 – VII koht Meistriliiga; 2020 – V koht Meistriliiga.

Klubi juhtkond

Presidendid
 Annika Aust (2020– tänaseni)
 Kristjan Mäeots (2017–2020)
 Indrek Käo (2008–2017)
 Aimar Tusov (2005–2008)
 Indrek Käo (1997–2005)
 Bruno Rammo (1994–1997)

Juhatus (alates 2020)
 Annika Aust (juhatuse esimees)
 Jürgen Juks (asepresident)
 Kaido-Meinhard Kukli
 Janelin Hirmo
 Tiiu Marran

Noortetöö juht

 Kaido-Meinhard Kukli

Noortetreenerid
 Kaido Kukli Poisid U15, tüdrukud U13, U17
 Avo Jakovits U7, U11, U13
 Ave-Lii Laas Tüdrukud U12, U17
 Kristin Kukli Poisid/tüdrukud U6-U8

Vaata ka

 Põlva FC Lootos II
 Põlva Lootose naiskond

Välislingid
Klubi koduleht

Eesti jalgpalliklubid
Lootos